12263012 | Jaarboeke 2018 | Universiteit van Pretoria
Program: PhD Chemiese Ingenieurswese
12263012 Fakulteit Ingenieurswese, Bou-omgewing en Inligtingtegnologie
Behoudens die bepalings van die Algemene Regulasies, word geen kandidaat tot die studie vir 'n doktorsgraad toegelaat nie, tensy hy of sy in besit is van 'n magister- graad in Ingenieurswese of 'n ander gelykwaardige magistergraad.
Tensy die Dekaan, op aanbeveling van die promotor anders besluit, word die graad PhD (Ingenieurswese) toegeken op grond van 'n proefskrif en 'n eksamen oor die proefskrif.
Tensy die Senaat, op aanbeveling van die betrokke promotor, anders besluit, moet die student voor of gelyktydig met indiening van die proefskrif, 'n bewys uitgereik deur 'n geakkrediteerde joernaal dat 'n artikel ingedien is, by die Hoof: Studente- administrasie indien. Die artikel wat ingedien is moet gebaseer wees op die navorsing wat die student vir die proefskrif gedoen het en moet deur die promotor goedgekeur wees indien die promotor nie 'n mede-outeur is nie. Die promotor sal verantwoordelik wees om toe te sien dat dat die artikel deur die proses van hersiening en hervoorlegging geneem word, soos wat vereis mag word. Die toekenning van die graad is onderworpe aan nakoming van die voorwaardes van hierdie regulasie.